CELEX: 62019TN0181
Language: da
Date: 2019-03-27 00:00:00
Title: Sag T-181/19: Sag anlagt den 27. marts 2019 — Dickmanns mod EUIPO

17.6.2019   
            
            
               DA
            
            
               Den Europæiske Unions Tidende
            
            
               C 206/47
            
         
      Sag anlagt den 27. marts 2019 — Dickmanns mod EUIPO
      (Sag T-181/19)
      (2019/C 206/50)
      Processprog: tysk
      
         Parter
      
      
         Sagsøger: Sigrid Dickmanns (Gran Alacant, Spanien) (ved advokat H. Tettenborn)
      
         Sagsøgt: Den Europæiske Unions Kontor for Intellektuel Ejendomsret (EUIPO)
      
         Sagsøgerens påstande
      
      
                  —
               
               
                  Annullation af EUIPO’s afgørelser, som blev meddelt sagsøgeren ved skrivelse af 4. juni 2018, om afslag på de ansøgninger, som sagsøgeren havde fremsat ved skrivelse af 25. januar 2018 og som vedrørte:
                  
                              i.
                           
                           
                              fjernelse af opsigelsesbestemmelsen i artikel 5 i sagsøgerens kontrakt, ændring af sagsøgerens kontrakt til en tidsubegrænset kontrakt i medfør af artikel 2, litra f), i ansættelsesvilkårene for de øvrige ansatte i Den Europæiske Union (herefter »ansættelsesvilkårene«) og — om fornødent — tilbagetrækning af afgørelsen af 14. december 2017, samt
                           
                        
                              ii.
                           
                           
                              forlængelse af sagsøgerens kontrakt for anden gang i medfør af ansættelsesvilkårenes artikel 2, litra f), ud over den 30. juni 2018 (eller, nærmere bestemt, efter den 30. september 2018, datoen for udløbet af kontrakten, som var blevet forlænget på grund af sagsøgerens sygdom), eller imidlertid i det mindste medtagelse af sagsøgeren i proceduren for en forlængelse af kontrakterne for anden gang for midlertidigt ansatte, i medfør af ansættelsesvilkårenes artikel 2, litra f), hvis kontrakter ophørte i løbet af 2018, i overensstemmelse med retningslinjerne for forlængelse af kontrakterne for midlertidigt ansatte af 28. januar 2016 (herefter »retningslinjerne«).
                           
                        
            
                  —
               
               
                  EUIPO tilpligtes at betale sagsøgeren en passende erstatning, efter Rettens skøn, for det økonomiske og ikke-økonomiske tab, som sagsøgeren har lidt som følge af EUIPO’s afgørelse, som nævnt ovenfor.
               
            
                  —
               
               
                  EUIPO tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremført følgende anbringender.
      
                  1.
               
               
                  Anlæggelse af et åbenbart urigtigt skøn, EUIPO’s manglende udøvelse af sin skønsbeføjelse, tilsidesættelse af princippet om forbud mod forskelsbehandling og af ligebehandlingsprincippet samt tilsidesættelse af princippet om forbud mod vilkårlighed.
               
            
                  2.
               
               
                  Opsigelsesbestemmelsen er ulovlig som følge af tilsidesættelse af retningslinjerne, af princippet om god forvaltning, af princippet om forbud mod forskelsbehandling og af ligebehandlingsprincippet samt af princippet om, at opsigelsen af kontrakten for en midlertidigt ansat kræver en gyldig grund (en »iusta causa«), og tilsidesættelse af artikel 30 i Den Europæiske Unions charter om grundlæggende rettigheder (herefter »chartret«), af direktiv 1999/70/EF (1), af rammeaftalen (navnlig dennes § 1, litra b), og § 5, stk. 1), samt af artikel 4 i ILO-konventionen nr. 158 vedrørende ophør af ansættelsesforholdet på arbejdsgiverens initiativ.
               
            
                  3.
               
               
                  Tilsidesættelse af retningslinjerne, som også udgør en tilsidesættelse af væsentlige formkrav, samt tilsidesættelse af princippet om forbud mod forskelsbehandling og af ligebehandlingsprincippet, af princippet om god forvaltning og om sund økonomisk styring, af retten til at blive hørt, inden der træffes en bebyrdende afgørelse (chartrets artikel 41, stk. 2, litra a)), af sagsøgtes omsorgspligt og af pligten til at tage sagsøgerens legitime interesser i betragtning, samt anlæggelse af et åbenbart urigtigt skøn ved afvejningen af sagsøgerens interesser og tjenestens interesser og tilsidesættelse af princippet om forbud mod vilkårlighed.
               
            
                  4.
               
               
                  Som følge af tilsidesættelsen af andet og tredje punktum i ansættelsesvilkårenes artikel 8, stk. 1, samt af forbuddet mod anvendelsen af på hinanden følgende tidsbegrænsede ansættelseskontrakter er sagsøgerens kontrakt tidsubegrænset, uden opsigelsesbestemmelse.
               
            
                  5.
               
               
                  Ulovlig bibeholdelse af opsigelsesbestemmelsen i forbindelse med protokollen om genansættelse samt tilsidesættelse af den berettigede forventning, af sagsøgerens berettigede interesser og af omsorgspligten ved anvendelse af den omtvistede bestemmelse.
               
            
                  6.
               
               
                  Tilsidesættelse af sagsøgerens berettigede forventninger og af sagsøgtes omsorgspligt over for sagsøgeren og manglende hensyntagen til sagsøgerens berettigede interesser som følge af nægtelsen af at forlænge kontrakten samt anlæggelse af et åbenbart urigtigt skøn ved bedømmelsen af tjenestens interesser.
               
            
         (1)  Rådets direktiv 1999/70/EF af 28.6.1999 om rammeaftalen vedrørende tidsbegrænset ansættelse, der er indgået af EFS, UNICE og CEEP (EFT 1999, L 175, s. 43).